Source: https://www.upsvr.gov.sk/sluzby-zamestnanosti/zamestnavanie-cudzincov/zamestnanie-statneho-prislusnika-tretej-krajiny-s-nedostatkom-pracovnej-sily.html?page_id=807659
Timestamp: 2019-11-22 02:11:44+00:00
Document Index: 8533140

Matched Legal Cases: ['§ 12', '§ 23', '§ 23', '§ 154', '§ 23', '§ 23', '§ 62']

ÚPSVaR > Zamestnanie štátneho príslušníka tretej krajiny s nedostatkom pracovnej sily > Zamestnanie štátneho príslušníka tretej krajiny s nedostatkom pracovnej sily
Hlavná stránka > Služby zamestnanosti > Zamestnávanie cudzincov > Zamestnanie štátneho príslušníka tretej krajiny s nedostatkom pracovnej sily
Ústredie práce v zmysle § 12 písm. ai) identifikuje zamestnania s nedostatkom pracovnej sily v okresoch, v ktorých priemerná miera evidovanej nezamestnanosti za kalendárny štvrťrok bola nižšia ako 5 %, a zverejňuje na svojom webovom sídle zoznam týchto zamestnaní do konca kalendárneho mesiaca bezprostredne nasledujúceho po príslušnom kalendárnom štvrťroku.
Výkon zamestnania musí byť na mieste a pracovnej pozícii, ktorá je uvedená v zozname nedostatkových profesií pre príslušný kraj/okres. Ak bude zamestnanie vykonávané v inom okrese ako je stanovená nedostatková profesia, úrad práce bude postupovať ako v prípade voľného miesta s prieskumom trhu práce a so zohľadnením zákonom stanovenej povinnej lehoty (20 pracovných dní) nahlásenia voľného miesta.
Štátny príslušník tretej krajiny podá žiadosť o prechodný pobyt na účel zamestnania na zastupiteľskom úrade SR v zahraničí, pripadne na príslušnom útvare PZ. K žiadosti o pobyt doloží okrem iného:
pracovnú zmluvu alebo ak zamestnávateľ nevyužije zaškolenie zamestnanca v zmysle § 23a ods. 1 písm. u) prísľub na zamestnanie,
ak ide o regulované povolanie, rozhodnutie o uznaní dokladu o vzdelaní štátneho príslušníka tretej krajiny podľa osobitného predpisu alebo úradne overený doklad o požadovanom vzdelaní.
Žiadame štátnych príslušníkov tretích krajín resp. splnomocnené osoby, aby pri podávaní žiadosti o prechodný pobyt zadávali v žiadosti kontaktné údaje na zamestnávateľa - telefonický alebo e-mailový kontakt.
Podmienky na strane zamestnávateľa
Podmienkou na vydanie potvrdenia o možnosti obsadenia voľného pracovného miesta, ktoré obsahuje súhlas s jeho obsadením, je, že zamestnávateľ, ktorý má záujem prijať do zamestnania štátneho príslušníka tretej krajiny, neporušil zákaz nelegálneho zamestnávania v období piatich rokov pred podaním žiadosti o udelenie prechodného pobytu na účel zamestnania.
Zamestnávateľ môže zamestnať štátneho príslušníka tretej krajiny v nedostatkovej profesii:
zrýchleným postupom, bez prieskumu trhu práce a bez nutnosti uplynutia zákonom stanoveného obdobia od nahlásenia voľného pracovného miesta po podanie žiadosti o prechodný pobyt na účel zamestnania, ako aj skrátenia lehoty na udelenie prechodného pobytu na účel zamestnania. V tomto prípade, po podaní žiadosti o udelenie prechodného pobytu na účel zamestnania v nedostatkovej profesii, môže zamestnávateľ zamestnať tohto štátneho príslušníka tretej krajiny na účel zaškolenia, najviac na obdobie 6 po sebe nasledujúcich týždňov, bez povolenia na zamestnanie alebo vydaného potvrdenia o možnosti obsadenia voľného pracovného miesta (§ 23a ods. 1 písm. u) zákona o službách zamestnanosti). Ďalšie informácie v dole uvedom postupe zamestnávateľa.
Podmienkou je, že zamestnávateľ ku dňu podania žiadosti štátneho príslušníka tretej krajiny o prechodný pobyt na účel zamestnania, zamestnáva z celkového počtu zamestnancov menej ako 30% štátnych príslušníkov tretej krajiny, pričom do celkového počtu zamestnancov sa započítavajú zamestnanci v pracovnom pomere dohodnutom najmenej v rozsahu polovice ustanoveného týždenného pracovného času, ako aj štátni príslušníci tretích krajín, ktorí sú k zamestnávateľovi dočasne pridelení. Splnenie tejto podmienky podielu zamestnávania štátnych príslušníkov tretej krajiny a rozsahu týždenného pracovného času na žiadosť úradu preukazuje zamestnávateľ na predpísanom formulári (príloha č.11).
Zamestnanec úradu práce, sociálnych vecí a rodiny, zodpovedný za agendu cudzinci, po prijatí žiadosti o vydanie potvrdenia o možnosti obsadenia voľného pracovného miesta od policajného útvaru, kontaktuje zamestnávateľa a vyzve ho na doloženie čestného vyhlásenia (príloha č. 11) do stanoveného termínu (najviac 5 pracovných dní), prípadne zašle žiadosť o preukázanie splnenia podmienky podielu zamestnávania štátnych príslušníkov tretích krajín a rozsahu týždenného pracovného času, ako je hore uvedené, elektronicky, so stanovením termínu na odpoveď (najviac 5 pracovných dní) aj s čestným vyhlásením (prílohou č. 11). Ak zamestnávateľ neposkytne v stanovenej lehote čestné vyhlásenie, úrad vydá potvrdenie s nesúhlasným stanoviskom.
II. klasickým postupom, s prieskumom trhu práce, so zohľadnením zákonom stanovenej povinnej lehoty (20 pracovných dní) nahlásenia VPM užívateľským zamestnávateľom pred podaním žiadosti o prechodný pobyt resp. obnovu prechodného pobytu.
Žiadame zamestnávateľov, aby na dokumentoch, ktoré sa podávajú na policajný útvar (žiadosť o pobyt, pracovná zmluva) zadávali kontaktné údaje - telefonický alebo e-mailový kontakt - na zodpovednú osobu.
V zmysle § 154 ods. 1 Zákonníka práce zamestnancovi, ktorý vstupuje do pracovného pomeru bez kvalifikácie, zabezpečuje zamestnávateľ získanie kvalifikácie zaškolením alebo zaučením. Po skončení zaškolenia alebo zaučenia vydá o tom zamestnávateľ zamestnancovi potvrdenie.
Po podaní žiadosti o udelenie prechodného pobytu na účel zamestnania v nedostatkovej profesii, môže zamestnávateľ zamestnať tohto štátneho príslušníka tretej krajiny na účel zaškolenia, najviac na obdobie 6 po sebe nasledujúcich týždňov, bez povolenia na zamestnanie alebo vydaného potvrdenia o možnosti obsadenia voľného pracovného miesta (§ 23a ods. 1 písm. u) zákona o službách zamestnanosti). Podmienkou je, že výkon zamestnania na určené obdobie na účel zaškolenia musí byť na tom istom pracovnom mieste na aké má štátny príslušník tretej krajiny podanú žiadosť o prechodný pobyt. Zamestnávateľ informuje príslušný úrad práce, sociálnych vecí a rodiny o začiatku a skončení zamestnania na formulári „informačná karta“. K uvedenému formuláru doloží:
kópiu dokladu preukazujúceho pracovnoprávny vzťah na tom istom pracovnom mieste na aké má štátny príslušník tretej krajiny podanú žiadosť o prechodný pobyt,
kópiu pracovnej zmluvy, ktorá bola podaná pri žiadosti o prechodný pobyt na účel zamestnania,
kópiu dokladu o ubytovaní v zmysle doleuvedených pokynov „Ubytovanie“.
Zamestnávateľ je povinný štátnemu príslušníkovi tretej krajiny zamestnanému v zmysle § 23a ods. 1 písm. u) zákona o službách zamestnanosti zabezpečiť ubytovanie, ktoré spĺňa minimálne požiadavky podľa § 62 písm. f) zákona č. 355/2007 Z. z. o ochrane, podpore a rozvoji verejného zdravia najmenej na obdobie zamestnania.
Policajný útvar rozhodne o žiadosti o udelenie prechodného pobytu do 90 dní. V prípade zamestnaní s nedostatkom pracovnej sily a ku dňu podania žiadosti o prechodný pobyt na účel zamestnania nie je prekročených 30 % zamestnaných štátnych príslušníkov tretích krajín z celkového počtu zamestnancov, vrátane dočasne pridelených štátnych príslušníkov tretích krajín, policajný útvar rozhodne do 30 dní od zaslania potvrdenia o možnosti obsadenia voľného miesta úradom práce. Štátnemu príslušníkovi tretej krajiny vydá spolu s dokladom o pobyte aj doklad „Dodatočné údaje o zamestnaní“, v ktorom uvedie názov, adresu a identifikačné číslo zamestnávateľa, miesto výkonu práce, druh vykonávanej práce a obdobie výkonu práce. Ak štátny príslušník tretej krajiny nebude vykonávať zamestnanie v zmysle týchto údajov bude sa to považovať za porušenie všeobecne záväzných právnych predpisov a povolenie na pobyt sa mu môže zrušiť.
(ak ide o osoby, ktoré nepodliehajú vízovej povinnosti)
Ubytovanie v ubytovacích priestoroch, ktoré prevádzkujú právnické alebo fyzické osoby – podnikatelia
Ubytovanie na súkromí, t.j. v ubytovacích priestoroch, ktoré vlastnia fyzické osoby – nepodnikatelia
Priloha č.11 - Čestné vyhlásenie [rtf, 49.0 kB]